

**Қазақстан Республикасының Бiлiм және Мәдениет мекемелерiне есiмдер беру және олардың атауын өзгерту туралы**

Қазақстан Республикасы Үкiметiнiң 1996 жылғы 12 шiлдедегі N 897 Қаулысы

      Қазақстан Республикасының Үкiметi Қаулы Етедi:   
      Ақтөбе, Алматы, Атырау, Батыс Қазақстан, Көкшетау, Қарағанды, Қызылорда, Оңтүстiк Қазақстан, Павлодар, Талдықорған, Торғай облыстары мен Алматы қаласы әкiмдерiнiң Қазақстан Республикасының Бiлiм министрлiгiмен және Мәдениет министрлiгiмен, сондай-ақ Қазақстан Республикасы Үкiметiнiң жанындағы Мемлекеттiк ономастика комиссиясымен келiсiлген:  
      а) Мына бiлiм және мәдениет мекемелерiне:   
      Алматы облысы бойынша:   
      Кеген ауданындағы Құрметтi орта мектебiне - белгiлi педагог еңбек сiңiрген мұғалiм Әужан Ниязбековтың;   
      Ақтөбе облысы бойынша:   
      Ақтөбе ауданындағы Қарғалы орта мектебiне - Қазақстан Республикасының жоғары оқу орындарының белгiлi ұйымдастырушыларының бiрi, профессор Мұхтар Арыновтың;   
      Батыс Қазақстан облысы бойынша:   
      Жаңақала ауданындағы Қызылоба орта мектебiне - Кеңес Одағының Батыры Есен Орақбаевтың;   
      Көкшетау облысы бойынша:   
      Көкшетау қазақ педагогикалық колледжiне - белгiлi жазушы, журналист - Жанайдар Мусиннiң;   
      Көкшетау облыстық қазақ облыстық қазақ музыкалық-драма театрына - белгiлi жазушы-драматург - Шахмет Хұсайыновтың;   
      Қарағанды облысы бойынша:   
      Қарағанды қаласындағы N 35 орта мектепке - Кеңес Одағының батыры (қазiр көзi тiрi, ерекше жағдаймен) - Юрий Николаевич Павловтың;   
      Қызылорда облысы бойынша:   
      Сырдария ауданындағы N 153 орта мектепке - көрнектi қоғам қайраткерi, ғалым Шахмардан Есеновтың;   
      Арал ауданындағы N 60 Сазды орта мектебiне - белгiлi жазушы Жақсылық Түменбаевтың;   
      Шиелi ауданындағы N 155 Ақтоған орта мектебiне - Ұлы Отан соғысына қатысушы, атақты мерген Дүйсенбай Шыныбековтың;   
      Павлодар облысы бойынша:   
      Ақтоғай ауданындағы Жаңаталап орта мектебiне - аудандағы алғашқы мектептi ұйымдастырушы, еңбек сiңiрген мұғалiм Хасен Шаяхметовтың; Павлодар облыстық гимназия-интернатына - көрнектi ғалым-ағартушы Ыбырай Алтынсаринның; Павлодар облыстық бiрiккен кiтапханасына - қазақтың көрнектi ақыны Сұлтанмахмұт Торайғыровтың;  
      Торғай облысы бойынша:  
      Арқалық педагогикалық колледжiне - қазақ әйелдерi арасынан тұңғыш шыққан журналист-публицист, аудармашы Нәзипа Құлжанқызының;  
      Алматы қаласы бойынша:  
      Құрманғазы атындағы Алматы мемлекеттiк консерваториясының жанындағы опера студиясына - белгiлi актер, халық артисi Құрманбек Жандарбековтың есiмдерiн беру туралы;  
      ә) Мына бiлiм және мәдениет мекемелерiн:  
      Алматы облысы бойынша:   
      Еңбекшiқазақ ауданындағы Ильич атындағы орта мектептi - көрнектi мемлекет қайраткерi Дiнмұхамед Қонаев атындағы орта мектеп;   
      Атырау облысы бойынша:   
      Құрманғазы ауданындағы К.Маркс атындағы орта мектептi - көрнектi қазақ ақыны Әбу Сәрсенбаев атындағы орта мектеп;   
      Батыс Қазақстан облысы бойынша:   
      Жаңақала ауданындағы Киров атындағы орта мектептi - Кеңес Одағының Батыры Мәжит Жүнiсов атындағы орта мектеп;   
      Қызылорда облысы бойынша:   
      Арал ауданының N 57 Октябрь орта мектебiн - көрнектi қоғам қайраткерi Елеу Көшербаев атындағы орта мектеп;   
      Оңтүстiк Қазақстан облысы бойынша:   
      Түркiстан қаласындағы Киров атындағы орта мектептi - iрi қолбасшы, мемлекет қайраткерi Әмiр Темiр атындағы орта мектеп;   
      Сайрам ауданындағы "Ленинский путь" орта мектебiн қазақ халқының батыр ұлдарының бiрi, атақты мерген Әбдiбай Құрмантаев атындағы орта мектеп; Сайрам ауданындағы С.Ордженикидзе атындағы орта мектептi - Жүсiпбек Аймауытов атындағы орта мектеп;  
      Түлкiбас ауданының Ақбиiк ауылдық әкiмшiлiгiндегi В.И.Ленин атындағы орта мектептi - белгiлi жазушы Тұтқабай Иманбекұлы атындағы орта мектеп;  
      Талдықорған облысы бойынша:  
      Талдықорған ауданындағы Тельман атындағы орта мектептi - белгiлi қазақ ақыны Жұматай Жақыпбаев атындағы орта мектеп деп қайта атау туралы ұсыныстары қабылдансын.

*Қазақстан Республикасы*  
*Премьер-Министрiнiң орынбасары*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК